《先照亭》
宋代·李复圭

危梁上下庆云端，禅刹翚飞插翠峦。
华藏贝多缄秘典，香厨莆塞供珍餐。
回廊跨壑千重峻，悬溜当空六月寒。
盘礴迥知灵秀境，极高方见地形宽。

作者简介：李复圭，字审言，李淑子，徐州丰人。通判澶州。北使道澶，民主驿率困惫。豪杜氏十八家，诡言唐相如晦后，每赇吏脱免，复圭按籍役之。知滑州。兵匠相忿阋，挥所执铁椎，椎杀争者于厅事，立斩之。徙知相州。